ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

เช้าวันที่ 1 ธ.ค.นี้ ธนาคารกรุงเทพจะทำบุญใหญ่ฉลองครบรอบ 66 ปี ที่หน้าธนาคารกรุงเทพสำนักงานใหญ่สีลม โดยมีประธานกรรมการบริหาร โฆสิต ปั้นเปี่ยมรัษฎ์ นำทีมผู้บริหารร่วมร้องเพลงถวายพระพร เนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว และร่วมตักบาตรกับพนักงานอย่างอลังการ
rr...ใครที่กลัวว่า ประสาร ไตรรัตน์วรกุล ผู้ว่าการแบงก์ชาติ จะโอนอ่อนผ่อนตามกระทรวงการคลัง เพราะ รมว.คลัง ไปส่งเทียบเชิญมาเป็นผู้ว่าแบงก์ชาติก็ต้องเปลี่ยนความคิดเสียใหม่ เพราะอาจารย์ประสารค้านสุดตัวกับข้อเสนอของกระทรวงการคลัง ที่มีแนวคิดจะออกพันธบัตรปลอดดอกเบี้ย เพื่อเป็นหลักประกันให้แบงก์ชาติพิมพ์ธนบัตรนำเงินออกมาให้กระทรวงการคลังกู้ แล้วคลังนำเงินไปใช้ในการพัฒนาเศรษฐกิจประเทศ
rr...ทำยังงี้มันเพิ่มปริมาณเงินในระบบอื้อซ่า เกิดเงินเฟ้อขึ้นมาแบงก์ชาติก็ต้องรับผิดชอบอีก เพราะต้องมาคอยดูดเงินออกจากระบบไม่ให้ปริมาณมากเกินไป ทำแบบคลังได้แบงก์ชาติเสีย มันก็ไม่ค่อยจะแฟร์นะคะ
rr...ในหนังสือเวียนของแบงก์ชาติที่ทำถึงแบงก์พาณิชย์ให้ตั้งแบงกิงเอเยนต์ทำธุรกรรมแทนได้ ไม่มีคำว่าให้ร้านสะดวกซื้อทำได้สักคำ แค่ผู้อำนวยการนวพร มหารักขกะ ยกตัวอย่างนักข่าวก็เข้าใจไปอีกทาง สุดท้ายในอีกวันสองวันนี้ผู้อำนวยการต้องลงมาอธิบายรายละเอียดอีกครั้งว่าหนังสือแบงก์ชาติหมายความว่าอะไรกันแน่ 
rr...ปิดท้ายวันนี้ด้วยเซฟเมาท์ของสปาย 008 มีแต่คนมาถามแบงก์สีสวยน่ะแบงก์ไหน ช.ชดา ขอถามกลับว่ามีแบงก์ไหนบ้างที่สีไม่สวย เอาตู้เอทีเอ็มมาเรียงกันแทบจะเป็นสีรุ้งอยู่แล้ว รึใครว่าไม่จริง อยากรู้ไปถามสปาย 008 เขาเองซิคะ